קספר קורבו

**קספר קורבו** (בהולנדית: **Caspar Corbeau**; נולד ב-3 באפריל 2001) הוא שחיין אמריקאי, (מייצג את הולנד בתחרויות הבין-לאומיות), זוכה מדליית ארד אולימפית (פריז 2024), סגן אלוף עולם (דוחה 2024), אלוף אירופה בבריכת 25 מטר (אוטופן 2023) ושיאן העולם (בריכת 25 מטר) במשחה ל-200 מטר חזה. השחיין הראשון בהיסטוריה ששחה משחה זה בבריכת 25 מטר מתחת ל-2 דקות.

## ביוגרפיה
קורבו נולד וגדל בסנטה קרוז שבקליפורניה, ארצות הברית. בין השנים 2019–2023 למד קינסיולוגיה באוניברסיטת טקסס באוסטין והתאמן בהדרכתו של אדי ריס. מאחר שהוא מחזיק בשתי אזרחיות, בחר להתחרות עבור הולנד.

### 2017
בפסטיבל האולימפי האירופי לנוער שנערך בגיור, הונגריה ביולי זכה בשתי מדליות, זהב וכסף. מדליית זהב במשחה ל-200 מטר חזה ומדליית כסף במשחה ל-100 מטר חזה.

### 2018
באליפות אירופה לנוער שנערכה בהלסינקי, פינלנד ביולי זכה במדליית ארד במשחה ל-200 מטר חזה בתוצאה של 2:14.13 דקות.

### 2019
באליפות אירופה לנוער שנערכה בקאזאן, רוסיה ביולי זכה ב-3 מדליות, 2 כסף ו-1 ארד. מדליות כסף במשחה ל-200 מטר חזה בתוצאה של 2:11.41 דקות ובמשחה ל-100 מטר חזה בתוצאה של 1:00.77 דקות ומדליית ארד במשחה ל-50 מטר חזה בתוצאה של 28.16 שניות.

### 2021
באליפות אירופה שנערכה בבודפשט, הונגריה במאי סיים שביעי במשחה ל-200 מטר חזה בתוצאה של 2:09.73 דקות, במקום 20 במשחה ל-50 מטר חזה בתוצאה של 27.76 שניות ובמקום 24 במשחה ל-100 מטר חזה בתוצאה של 1:00.52 דקות.

באולימפיאדת טוקיו שנערכה ביולי סיים במקום 21 במשחה ל-200 מטר חזה בתוצאה של 2:10.21 דקות ובמקום 25 במשחה ל-100 מטר חזה בתוצאה של 1:00.13 דקות.

### 2022
באליפות העולם שנערכה בבודפשט ביוני סיים במקום שביעי במשחה ל-200 מטר חזה בתוצאה של 2:09.62 דקות, במקום 12 במשחה ל-50 מטר חזה בתוצאה של 27.44 שניות ובמקום 13 במשחה ל-100 מטר חזה בתוצאה של 1:00.24 דקות.

באליפות העולם בבריכת 25 מטר שנערכה במלבורן, אוסטרליה בדצמבר סיים במקום 11 במשחה ל-200 מטר חזה בתוצאה של 2:05.14 דקות, במקום 13 במשחה ל-100 מטר חזה בתוצאה של 57.73 שניות ובמקום 23 במשחה ל-50 מטר חזה בתוצאה של 26.83 שניות. בנוסף, סיים במקום שמיני במשחה שליחים 4x100 מטר חופשי בתוצאה של 3:08.84 דקות, במקום שמיני במשחה שליחים 4x50 מטר מעורב בתוצאה של 1:33.43 דקות ובמקום 11 במשחה שליחים 4x100 מטר מעורב בתוצאה של 3:28.61 דקות.

### 2023
באליפות העולם שנערכה בפוקואוקה, יפן ביולי סיים במקום חמישי במשחה ל-200 מטר חזה בתוצאה של 2:08.42 דקות ובמקום עשירי במשחה ל-50 מטר חזה בתוצאה של 27.21 שניות. בנוסף, סיים במקום 12 במשחה שליחים 4x100 מטר חופשי משולב בתוצאה של 3:27.83 דקות.
#### אלוף אירופה (בריכת 25 מטר)
באליפות אירופה בבריכת 25 מטר שנערכה באוטופן, רומניה זכה ב-4 מדליות, 1 זהב ו-3 ארד. מדליית זהב במשחה ל-200 מטר חזה בשיא אישי חדש של 2:02.41 דקות, לפני אנטון מק'קי מאיסלנד (2:02.74 דקות) וארנו קמינחה מהולנד (2:03.32 דקות). מדליות ארד במשחה ל-100 מטר חזה בשיא אישי חדש של 56.66 שניות, אחרי קמינחה (56.52 שניות) וניקולו מרטיננגי מאיטליה (56.57 שניות), במשחה שליחים 4x50 מטר מעורב בתוצאה של 1:33.03 דקות ובמשחה שליחים 4x50 מטר מעורב משולב בתוצאה של 1:37.86 דקות.

### 2024
#### סגן אלוף עולם
באליפות העולם שנערכה בדוחה, קטר בפברואר זכה במדליית כסף במשחה ל-200 מטר חזה בתוצאה של 2:08.24 דקות, אחרי דונג ז'יהאו מהרפובליקה העממית של סין (2:07.94 דקות) ולפני ניק פינק מארצות הברית (2:08.85 דקות). נוסף לכך, הוא סיים במקום שביעי במשחה ל-100 מטר חזה בתוצאה של 59.37 שניות ובמקום 11 במשחה ל-50 מטר חזה בתוצאה של 27.18 שניות.

באולימפיאדת פריז זכה במדליית ארד במשחה ל-200 מטר חזה בשיא אישי של 2:07:90 דקות אחרי לאון מרשאן מצרפת (2:05.85 דקות) וזאק סטבלטי-קוק מאוסטרליה (2:06.79 דקות). במשחה ל-100 מטר חזה סיים במקום השמיני בתוצאה של 59.98 שניות, במוקדמות קבע שיא אישי של 59.04 שניות. סיים במקום 6 במקצה שליחים 4x100 מטר מעורב בתוצאה של 3:43.12 דקות ומקום 8 במקצה שליחים 4x100 מטר מעורב בתוצאה של 3:32.52 דקות.

### 2025
#### שיאן עולם
בתחרות שנערכה בטורונטו, קנדה בבריכת 25 מטר ב-25 באוקטובר 2025 הוא זכה במשחה ל-200 מטר חזה בשיא עולם חדש של 1:59.52 דקות, שיפור לשיא בן 7 השנים של קיריל פריגודה מרוסיה (2:00.16 דקות) ובכך היה לשחיין הראשון בהיסטוריה ששחה משחה זה בבריכת 25 מטר מתחת ל-2 דקות. נוסף לכך, הוא ניצח במשחה ל-100 מרט חזה בשיא גביע העולם ובשיא לאומי חדש של 55.55 שניות.

## שיאים אישיים
### בריכה אולימפית
* 50 מטר חזה: 27.01 שניות (2023)
* 100 מטר חזה: 59.04 שניות (2024)
* 200 מטר חזה: 2:07.90 דקות (2024)

### בריכת 25 מטר
* 50 מטר חזה: 25.52 שניות (2025), שיא הולנד
* 100 מטר חזה: 55.55 שניות (2025), שיא הולנד
* 200 מטר חזה: 1:59.52 דקות (2025), **[[שיאי עולם בשחייה#בריכת 25 מטר|שיא עולם]]**

## ראו גם

* התפתחות שיא העולם במשחה ל-200 מטר חזה

## קישורים חיצוניים

קטגוריה:אמריקאים ילידי קליפורניה
קטגוריה:שחייני חזה
קטגוריה:שחיינים הולנדים
קטגוריה:שחיינים אמריקאים
קטגוריה:שיאני עולם בשחייה
קטגוריה:שחיינים באולימפיאדת טוקיו (2020)
קטגוריה:שחיינים באולימפיאדת פריז (2024)
קטגוריה:זוכי מדליית ארד אולימפית: שחייה
קטגוריה:משתתפים הולנדים באולימפיאדת פריז (2024)
קטגוריה:קליפורניה: שחיינים
קטגוריה:הולנדים שנולדו ב-2001
קטגוריה:אמריקאים שנולדו ב-2001